På 80-tallet ble han med i forskergruppene til immunologene Per Brandtzæg og Erik Thorsby. Han mottok dr.med. fra Universitetet i Oslo i 1992 på en avhandling om et vevstype-molekyl han hadde oppdaget, og ble så professor samme sted. Årsakene til cøliaki fant han ut blant annet i samarbeid med Øyvind Molberg. Han ble i 2007 leder for et Senter for fremragende forskning, nemlig Senter for immunregulering (Centre for Immune Regulation, CIR).